
વારંવાર પૂછાતા પ્રશ્નો
NHS Resolution શું છે?"

અમે NHS સામે કરવામાં આવેલા ક્લિનિકમાં નિષ્કાળજી સંંબંધિત દાવાઓ ઉકેલવા માટે જવાબદાર છીએ. અમારી ભૂમિકામાં દર્દી સલામતી સુધારવામાં મદદ માટે શીખેલી બાબતો વહેંચવી અને દર્દીની કાળજી માટે સંસાધનોની જાળવણી કરવાનો સમાવેશ થાય છે.
ક્લિનિકમાં નિષ્કાળજી એટલે શું?
ક્લિનિકમાં (અથવા તબીબી) નિષ્કાળજી ત્યારે થઈ કહેવાય છે જ્યારે તબીબી વ્યવસાયિકો અથવા સંસ્થાઓ, જેઓ કાળજી માટે કાનૂની ફરજ ધરાવે છે, તેઓ કાળજીના અપેક્ષિત માનકો પૂરાં નથી કરતાં, જે દર્દીને ઈજા થવામાં અથવા દર્દીની સ્થિતિ વણસવામાં પરિણમે છે.  

ત્રણ ભાગનું બનેલું એક કાનૂની પરીક્ષણ હાથ ધરવું જરૂરી બને છે. આ વિશે તમને વધુ જાણકારી એક નાના વિડીયોમાંથી મળી શકે છે, જે નીચે આપેલો ‘ક્લિનિકમાં નિષ્કાળજી સંબંધિત દાવાઓ વિશે પ્રસ્તાવના’ QR કૉડ સ્કૅન કરીને, અથવા તમારા વેબ બ્રાઉઝરમાં  https://youtu.be/98RYE0NIlVk ટાઇપ કરીને મળી આવશે. 
[image: A qr code on a white background

Description automatically generated]
અર્લી નોટિફિકેશન (પ્રારંભિક સૂચના) (Early Notification, EN) યોજના શું છે?
NHS ટ્રસ્ટે અમને પ્રસૂતિ સંબંધિત એવા બનાવો વિશે જણાવવાનું હોય છે જે શિશુના મગજના MRI સ્કૅન સંબંધિત અમુક ચોક્કસ માપદંડો પૂરાં કરતાં હોય. EN યોજના હેઠળ, શિશુઓને જન્મ સમયે જો મગજની અમુક ચોક્કસ ઈજાઓ થઈ હોય તો તેના સંજોગોની તપાસ કરવા માટે, ક્લિનિશિયનો તથા વકીલોની એક ટીમ સાથે મળીને કામ કરતી હોય છે, જેથી હાનિ ક્લિનિકમાં નિષ્કાળજીને કારણે થઈ હતી કે કેમ એ જાણી શકાય.  આ ટીમ તમારી કાળજી વિશે પ્રારંભિક તપાસ હાથ ધરે છે અને જો ત્રણ ભાગના કાનૂની પરીક્ષણમાં એવું જણાય કે ક્લિનિકમાં નિષ્કાળજી થઈ હતી, તો વળતર પૂરું પાડે છે. તેઓ NHS ટ્રસ્ટને આવા બનાવો પરથી શીખવામાં મદદ પણ કરે છે અને પ્રસૂતિ વખતની કાળજી તથા નવજાત શિશુઓ માટેની સંભાળ (શિશુના જીવનના પહેલાં ચાર અઠવાડિયામાં લેવાતી કાળજી) સુધારવામાં તેમની સાથે મળીને કામ કરે છે. કાનૂની પરીક્ષણો વિશે વધુ જાણકારી માટે કૃપા કરીને ‘મારું શિશુ વળતર માટે પાત્ર છે કે કેમ તેનું નિર્ધારણ તમે કેવી રીતે કરો છો?’ વિભાગ વાંચો.   
ક્યા શિશુઓ માટે EN (પ્રારંભિક સૂચના) યોજનામાં જાણ કરવામાં આવે છે? 
માપદંડ પૂરાં કરતાં શિશુઓમાં પૂરા ગર્ભકાળે (ઓછામાંઓછા 37 અઠવાડિયા પૂરાં થયા હોય તેવી ગર્ભાવસ્થા) પ્રસવ થકી જન્મેલા શિશુઓ, જેમના MRI સ્કૅનમાં મગજમાં સંભવિત ગંભીર હાઇપોક્સિક ઈજાની પુષ્ટિ થયેલી હોય, તેમનો સમાવેશ થાય છે. એવા શિશુઓ જેઓ પસંદગીથી કરેલી સીઝેરિયન સેક્શન શસ્ત્રક્રિયા થકી જન્મેલાં હોય, અને એવા શિશુઓ જેઓ દુર્ભાગ્યે જીવનના પહેલાં અઠવાડિયામાં મૃત્યુ પામ્યાં હોય (જન્મથી છ દિવસ સુધીમાં) તેઓ આ યોજના હેઠળ સમીક્ષાને પાત્ર નહિ બને.  
શિશુના જીવનના પહેલાં સાત દિવસમાં મગજની સંભવિતપણે ગંભીર ઈજાનું નિદાન થયેલું હોય. આ નિદાન માટે, નિમ્નલિખિતમાંથી એક અથવા વધુ લાગુ પડતા હોવા અનિવાર્ય છે.  
· શિશુને મધ્યમથી ગંભીર હાઇપોક્સિક ઇશ્ચેમિક એન્સેફલોપથી (HIE) નું નિદાન થયેલું હોય તે અનિવાર્ય છે. આ મગજની એક એવી ઈજા છે જે શિશુના મગજને પૂરતો ઑક્સિજન ન મળ્યો હોવાને કારણ થતી હોય છે.
· શિશુને ઉપચારપદ્ધતિ થકી કૂલ કરેલું (શીત કરેલું) હોય (ફક્ત સક્રિય કૂલિંગ) તે અનિવાર્ય છે. અહીં HIE ની અસર ઘટાડવાના હેતુસર શિશુના શરીરનું તાપમાન કૂલિંગ માટેના ગોદડા અથવા ટોપીનો ઉપયોગ કરીને નીચું લાવવામાં આવ્યું હોય છે
· આને માટે શિશુ આંચકી, સ્નાયુની નબળી સ્થિતિ, અસામાન્ય પ્રતિક્રિયા અથવા અસામાન્યપણે ચૂસતું હોવાના રૂપમાં દેખાતી, સભાનાવસ્થાની બદલાયેલી સ્થિતિમાં હોય તે અનિવાર્ય છે.   
(ઉપરોક્ત એ MNSI માપદંડનું એક સરળ બનાવેલું વર્ણન છે.)

આ શિશુઓ અંગે Maternity and Newborn Safety Investigations (પ્રસૂતિ અને નવજાત શિશુ સલામતી તપાસ પ્રક્રિયાઓ) (MNSI) કાર્યક્રમને જાણ કરવામાં આવે છે. 

તપાસ પ્રક્રિયા માટે EN યોજનાના માપદંડ
EN યોજના અમારા ક્લિનિકલ MRI માપદંડ પૂરાં કરતી હોય તેવી એક ચોક્કસ પ્રકારની મગજની ઈજાની તપાસ હાથ ધરે છે. 
અમે ઉપચારપદ્ધતિથી શીત કરેલા શિશુઓના કેસની તપાસ હાથ ધરીએ છીએ જ્યાં હજી અસ્તિત્વમાં હોય તેવી ચેતાકીય ઈજાના (મગજ, કરોડરજ્જુ, અથવા ચેતાઓને ઈજા) પુરાવા હોય. સામાન્યપણે આનો અર્થ એવો થાય છે કે, તપાસ હાથ ધરવા માટે અમારા માપદંડો પૂરાં કરવા માટે, મગજના MRI સ્કૅનમાં ઇન્ટ્રાપાર્ટમ હાઇપોક્સિક એન્સેફલોપથી (HIE) દેખાતું હોવું જોઈએ. ઈન્ટ્રાપાર્ટમ HIE એ મગજની એક ઈજા છે જે ત્યારે થાય છે જ્યારે મગજને ઑક્સિજન પહોંચવામાં ખલેલ પડે.
અમને જાણ કરવામાં આવેલા કેસોમાં MRI સ્કૅનમાં હાઇપોક્સિક ઈજા હોવાના પુરાવા છે કે કેમ તે પુષ્ટિ કરવા માટે તેમને ઍક્સેસ કરીશું. અમારી ક્લિનિકલ ટીમ એક પ્રારંભિક સમીક્ષા હાથ ધરશે, જેમાં એ બાબત પર ધ્યાન અપાશે કે તમારી અને તમારા શિશુની કાળજી બાબતે કોઈ શરુઆતની ચિંંતાઓ છે કે કેમ અને કાળજીને લીધે તમારા શિશુને હાનિ પહોંચી હોઈ શકે કે કેમ. જો એવી ચિંતાઓ હોય કે કાળજીને કારણે તમારા શિશુને ઈજા થઈ હોઈ શકે, તો અમે એક પૂર્ણ સ્વરૂપની કાનૂની તપાસ હાથ ધરીશું. જો તમારા શિશુનો જન્મ 1 ઑક્ટોબર 2023 અથવા તે પછી થયો હોય, તો અમે આમ કરવા માટે તમારી પરવાનગી માંગીશું અને વધારાના તબીબી અહેવાલો ઍક્સેસ કરવા અમને પરવાનગી આપતું એક પત્રક સહી કરવા તમને કહીશું.


EN યોજના તપાસનો એક સારાંશ
યોજનાના માપદંડ પૂરાં થતા હોય તેવા શિશુના જન્મ વિશે હૉસ્પિટલ ટ્રસ્ટ અમને જાણ કરશે. અમે તમારો સંપર્ક કેટલી વારંવાર અને કઈ રીતે કરીએ તેવું તમે ઇચ્છો તે વિશે અમે તમારી સાથે સહમતી સાધીશું. જો તમે કોઈપણ તબક્કે તમારા પોતાના વકીલોને કામે રોકો, તો અમે ત્યારપછી સીધો તેમનો સંપર્ક કરીશું, નહિકે તમારો.  
પગલું 1	
એકવખત હૉસ્પિટલ ટ્રસ્ટને Maternity and Newborn Safety Investigations (પ્રસૂતિ અને નવજાત શિશુઓની સલામતી તપાસ પ્રક્રિયાઓ) (MNSI) કાર્યક્રમ તરફથી અહેવાલ પ્રાપ્ત થાય એટલે, તેઓ અમને તે મોકલશે. આ સામાન્યપણે તમારા શિશુના જન્મના છ મહિના પછી હોય છે. અમે તમારા શિશુના MRI સ્કૅનની વિગતો તપાસીશું (જેમાં એક મહિનો લાગી શકે છે), અને જો કોઈ એવો પુરાવો હોય કે તમારા શિશુને મગજની ઇન્ટ્રાપાર્ટમ હાઇપોક્સિક ઈજા થઈ હતી તો અમે પગલાં 2 તરફ આગળ વધીશું.     
પગલું 2	
અમે તમારી સંભાળની એક પ્રારંભિક સમીક્ષા હાથ ધરીશું અને પરિણમો તમને લખીને મોકલશું. જો એવી ચિંતાઓ હોય કે કાળજીને કારણે તમારા શિશુને ઈજા થઈ હોઈ શકે, તો અમે એક પૂર્ણ સ્વરૂપની કાનૂની તપાસ હાથ ધરીશું. જો તમારા શિશુનો જન્મ 1 ઑક્ટોબર 2023 અથવા તે પછી થયો હોય, તો અમે આમ કરવા માટે તમારી પરવાનગી માંગીશું અને વધારાના તબીબી અહેવાલો ઍક્સેસ કરવા અમને પરવાનગી આપતું એક પત્રક સહી કરવા તમને કહીશું. આ પગલાંમાં ત્રણ મહિના સુધી સમય લાગે છે. 
પગલું 3 	
અમને તમારી પાસેથી તપાસ પ્રક્રિયા હાથ ધરવાની પરવાનગી અને વધારાના અહેવાલો ઍક્સેસ કરવાની સંમતિ મળી જાય એટલે અમે તમારો સંપર્ક કરીશું અને આગામી પગલાં સમજાવીશું.       
પગલું 4	
અમને વિવિધ પ્રદાતાઓ તરફથી તમામ તબીબી અહેવાલો મળી જાય એટલે અમે આ બધું સ્વતંત્ર તબીબી તથા કાનૂની નિષ્ણાતોને મોકલીશું, જેઓ તમે વળતર માટે પાત્ર છો કે કેમ તેનું મૂલ્યાંકન કરવા માટે કાનૂની પરીક્ષણોનો ઉપયોગ કરીને, તમારી કાળજી વિશે પોતાના મંતવ્ય આપશે. નિષ્ણાતોના પ્રકારો બદલાઈ શકે, પરંતુ ઘણી વખત તેમાં મિડવાઇફ (દાઇ), સ્ત્રીરોગ નિષ્ણાત, નવજાતશિશુઓ માટેના તબીબ અને ન્યૂરોકાર્ડિયોલૉજિસ્ટ સામેલ હોય છે. 
[bookmark: _Hlk158297118]પગલું 5 	
અમે નિષ્ણાતોના અભિપ્રાયોને ધ્યાન પર લઈશું અને તમને મળેલી કાળજી વિશે ચર્ચા કરવા તેમને મળી શકીએ. આનો હેતુ એ નિર્ધારણ કરવાનો છે કે કાળજીએ તમારા શિશુની ઈજા નીપજાવી છે કે તેમાં ભાગ ભજવ્યો છે કે કેમ, અને તમારું શિશુ વળતર પ્રાપ્ત કરવા માટે પાત્ર હશે કે કેમ.
પગલું 6 
અમે તમને અથવા તમારા વકીલને તપાસ પ્રક્રિયાના પરિણામ વિશે લખીને જણાવીશું. આ વિગતવાર પત્રમાં તમારી કાળજી યોગ્ય હતી કે કેમ તે વિશે અને ક્લિનિકમાં નિષ્કાળજી થઈ હતી કે નહિ તે વિશે વિગતવાર સમજાવેલું હશે. તમે આ પત્ર તમે જેમને કામે રોક્યા હોય તેવા કોઈપણ વકીલ સાથે વહેંચી શકો છો. આને માટે લગભગ 18 મહિના થાય છે. જો અમારે વધુ તપાસ કરવી જરૂરી બને તો આ પત્ર મળવામાં 18 મહિના કરતાં વધુ સમય લાગી શકે. 
કાનૂની સલાહ આપતી અને પ્રાપ્ત કરતી વખતે રજૂ કરેલા દસ્તાવેજો કાનૂની વિશેષાધિકાર તરીકે ઓળખાતા સિદ્ધાંત હેઠળ રક્ષિત હોય છે. આનો અર્થ એમ છે કે અમે નિષ્ણાતોના અહેવાલો તથા તપાસ પ્રક્રિયા દરમ્યાન તૈયાર થયેલા અન્ય દસ્તાવેજોની નકલો તમને આપી શકીશું નહિ. જો તમે પોતાના વકીલોને કામે રાખો તો પણ કાનૂની વિશેષાધિકાર લાગુ પડે છે.

શું મારે અલગથી કાનૂની સલાહ લેવી જોઈએ?
તમે કોઈપણ તબક્કે સ્વતંત્ર કાનૂની સલાહ લઈ શકો છો. અથવા, દાવો કરવા માટે ક્લિનિકમાં નિષ્કાળજી સંબંધિત બાબતોના નિષ્ણાત વકીલનો સંપર્ક કરવા વિશે વિચારતા પહેલાં, તમે અમારા તરફથી તપાસ પ્રક્રિયાના પરિણામવાળો પત્ર મળે ત્યાં સુધી રાહ જોવા ઇચ્છતા હોઈ શકો. તમને ટેકો આપી શકે તેવી સંસ્થાઓની યાદી અમે આ સાથે બીડેલી છે.

મારે જાણવી જરૂરી હોય તેવી અન્ય કોઈ બાબત છે? 
તમે કોઈપણ સમયે, હૉસ્પિટલ ટ્રસ્ટ ખાતેની પ્રસૂતિ સંબંધિત ટીમના કોઈ સભ્યને કહીને તમારા તબીબી અહેવાલોની નકલો આપવા માટે હૉસ્પિટલ ટ્રસ્ટને જણાવી શકો છો. તમને MNSI કાર્યક્રમ તરફ્થી પણ અહેવાલની એક નકલ મળવી જોઈએ.

નિષ્ણાતોને કઈ માહિતીની જરૂર પડે છે?
નિષ્ણાતો તબીબી અહેવાલો અને અન્ય કોઈપણ સુસંગત દસ્તાવેજોને ધ્યાન પર લેશે, જેમાં બનાવના તપાસ અહેવાલો, સ્થાનિક તેમજ રાષ્ટ્રીય માર્ગદર્શિકાઓ અને તમારી કાળજી વખતે અમલમાં હોય તેવી નીતિઓ, તથા તમારી અને તમારા શિશુની સારવાર જેમણે કરી હતી તેવા કર્મચારીઓની ટિપ્પણીઓનો સમાવેશ થાય છે. 
નિષ્ણાતનું ઉત્તરદાયિત્વ કોર્ટ પ્રત્યે હોય છે. તેમનો હેતુ તટસ્થ અભિપ્રાય પૂરો પાડવાનો છે, જે અમારા અથવા હૉસ્પિટલ ટ્રસ્ટથી સ્વતંત્ર હોય છે. તેઓ પૂરી પાડવામાં આવેલી કાળજીના માનક વિશે, અને જો તે કાળજી અલગ હોત તો શું તમારું શિશુ તેના જન્મ પછી ઓછું અસ્વસ્થ હોત કે કેમ તે વિશે સલાહ આપે છે.

શું તમને મારા અને મારા બાળકના તબીબી અહેવાલોના ઍક્સેસની જરૂર પડે છે?
તબીબી નિષ્ણાતોએ તમારી ગર્ભાવસ્થા, પ્રસવ અને જન્મ સંબંધિત તબીબી અહેવાલોની સમીક્ષા કરવી જરૂરી હશે. તેમણે બાળકના તબીબી અહેવાલો (જન્મથી લઈને) જોવા પણ જરૂરી હશે. 
તમારા બાળકનો જન્મ જ્યાં થયો હતો ત્યાંના હૉસ્પિટલ ટ્રસ્ટ ખાતે જાળવી રખાયેલા અહેવાલોનો ઍક્સેસ અમારી પાસે છે. નિષ્ણાતોએ અન્ય સ્વાસ્થ્ય પ્રદાતાઓ એ જાળવેલા અહેવાલોની સમીક્ષા કરવી પણ જરૂરી હોઈ શકે, જેમકે તમારું બાળક તેના જન્મ બાદ કોઈ વિશેષ એકમમાં તબદીલ કરાયું હોય તો બીજા હૉસ્પિટલ ટ્રસ્ટમાંના નવજાત શિશુ સંબંધિત અહેવાલો, તમારા બાળકની GP (જીપી) નોંધ અને અન્ય હૉસ્પિટલ નોંધ, તથા અન્ય સેવાઓના અહેવાલો (ફિઝિયોથેરાપી, વ્યવસાયિક ઉપચાર અને અન્યો). તમે જ્યાં જન્મ આપ્યો હતો ત્યાંના ટ્રસ્ટ સિવાયની અન્ય સંસ્થાઓ દ્વારા જાળવવામાં આવેલા અહેવાલો ઍક્સેસ કરવા માટે અમને તમારી સંમતિની જરૂર પડશે. જો તમે આવી સંમતિ પહેલેથી ન આપેલી હોય, તો કૃપા કરીને આ સાથે બીડેલુ સંમતિ પત્રક (અધિકૃતિનું પત્રક) સહી કરીને પરત કરશો. 
અમે તમારા અહેવાલો, અને અમારી તપાસ પ્રક્રિયામાંથી પરિણમતી કોઈપણ માહિતી સાથે સંવેદનશીલતાપૂર્વક અને સુરક્ષિતપણે કામ લઈશું. તપાસ પ્રક્રિયામાંથી અમને જાણ થયેલી કોઈ માહિતી વહેંચવી અમારે માટે જરૂરી બને ત્યારે અમે તે માહિતી વહેંચીએ તે પૂર્વે તેને અનામી બનાવવી સુનિશ્ચિત કરીશું. અમે આ માહિતીનો ઉપયોગ કેવી રીતે કરીશું તે વિશે વધુ જાણવા માટે, કૃપા કરીને અમારી ગોપનીયતા સંબંધિત નોટીસ અહીં જુઓ https://resolution.nhs.uk/privacy-cookies/claims-management.

મારું શિશુ વળતર માટે પાત્ર છે કે કેમ તે વિશે તમે નિર્ણય કઈ રીતે લો છો?
તમારું બાળક ક્લિનિકમાં નિષ્કાળજીના પરિણામ સ્વરૂપ વળતર માટે પાત્ર બને તે માટે થઈને ત્રણ ભાગનું બનેલું નિમ્નલિખિત કાનૂની પરીક્ષણ હાથ ધરવું અનિવાર્ય છે. આ માહિતીને એક વિડીયો અથવા એનિમેશન સ્વરૂપમાં જોવા માટે, કૃપા કરીને https://youtu.be/98RYE0NIlVk પર જાઓ  
1. કાળજીની ફરજ.  તબીબી વ્યવસાયિકો કાળજી લેવા માટેની ફરજ ધરાવે છે (અન્યોની સલામતી અને સુખાકારી સુનિશ્ચિત કરવાની એક કાનૂની જવાબદારી). મોટાભાગના સંજોગોમાં, તબીબી વ્યવસાયિક તમારા મુખ્ય તબીબ ન હોય તેમ છતાં કાળજીની ફરજ લાગુ પડે છે, અને તે ક્લિનિકમાંની કોઈપણ ભૂમિકાને લાગુ પડી શકે છે, જેમકે ડૉક્ટર, નર્સ, મિડવાઇફ, નર્સ સહાયક, સાથી સ્વાસ્થ્ય વ્યવસાયિક અથવા અર્ધ-તબીબી સેવા.

2. ફરજનું ઉલ્લંઘન. કાળજી રાખવાની ફરજનું ઉલ્લંઘન થયેલું હોવું અનિવાર્ય છે, જેઓ અર્થ છે કે પ્રાપ્ત થયેલી સારવાર ક્લિનિકમાં કામ કરનારાઓના એક વાજબી અને જવાબદાર જૂથ (ઉદાહરણ તરીકે, મિડવાઇફ, નર્સ, ડૉક્ટર, અને અન્યો) દ્વારા સમાન પરિસ્થિતિમાં યોગ્ય ગણાતા માનક કરતાં નબળી રહી હોવી અનિવાર્ય છે. 

3. કાર્યકારણ સંબંધ. એકવખત ફરજના ઉલ્લંઘનની ઓળખ થાય એટલે, એ દર્શાવવું અનિવાર્ય છે કે તે સંભવિત હતું (સંભાવનાઓની તુલા પર) કે તમને અથવા તમારા શિશુને આનાથી હાનિ અથવા ઈજા થઈ હતી. જરૂરી માનક કરતાં નબળી રહી હતી તે કાળજી અને પરિણમેલી કોઈપણ હાનિ અથવા પૂર્ણ ન થયેલી કાનૂની જરુરિયાત વચ્ચે એક સીધી કડી હોવી જોઈએ.  

જો ફરજ અને કાર્યકારણ સંબંધનું ઉલ્લંઘન સાબિત થાય, તો કોર્ટ નાણાકીય વળતર (અન્યથા નુકસાની તરીકે ઓળખાતું) માટેનો હુકમ કરશે.
સખાવત સંસ્થા Action Against Medical Accidents (ઍક્શન અગેન્સ્ટ મેડિકલ ઍક્સિડન્ટ્સ) (https://www.avma.org.uk) પાસે ઉપયોગી સમજૂતીઓ અને જાતે સમજવામાં મદદ માટે માર્ગદર્શિકાઓ છે જે વધુ વિગતવાર માહિતી પૂરી પાડે છે. 

તમારી તપાસ પ્રક્રિયાના પરિણામ વિશે તમે મને કેવી રીતે જાણ કરશો?
અમારી તપાસ પ્રક્રિયાને અંતે, અમે તમને એક વિગતવાર પત્ર મોકલશું જેમાં અમારા નિષ્કર્ષો અને તેમની પાછળના કારણોનો સારાંશ હશે, તથા તમે વળતર માટે પાત્ર છો કે કેમ તે સામેલ હશે. 

જો તમને જાણ થાય કે ક્લિનિકમાં નિષ્કાળજી થઈ હતી, તો શું થશે?
જો અમારી તપાસ પ્રક્રિયામાં નિષ્કર્ષ આવે કે માનક કરતાં નબળી કાળજીને કારણે ઈજા થઈ હતી અને ક્લિનિકમાં નિષ્કાળજી થઈ હતી, તો તમારું બાળક વળતર માટે પાત્ર હશે. અમે તમને ભારપૂર્વક સલાહ આપીએ છીએ કે ક્લિનિકમાં નિષ્કાળજી સંબંધિત આ પ્રકારના દાવાઓમાં નિષ્ણાત હોય તેવા સોલિસિટર પાસેથી સ્વતંત્ર કાનૂની સલાહ લેશો. 

મને વળતર ક્યારે અને કેવી રીતે મળશે? 
ત્યાર પછીનો તબક્કો તમને વળતરની કેટલી રકમ ચૂકવાશે તે નક્કી કરવા આગળ તપાસ પ્રક્રિયાઓ હાથ ધરવાનો હશે. તમારા બાળકને જરૂર પડશે તેવા નાણાકીય ટેકાનું મૂલ્યાંકન કરવું મુશ્કેલ હોઈ શકે છે, કારણ કે તે હજી મોટું થઈ રહ્યું છે અને તેની જરૂરિયાતો બદલાઈ રહી હોવાથી તેની અક્ષમતાની માત્રા વિશે પૂરી જાણ ન હોય તેવું બને. 
આખરી પતાવટ માટે સંમત થવામાં ઘણા વર્ષો લાગી શકે. આ દરમ્યાન, તમારા બાળકને તાત્કાલિક અથવા નજીકના ભવિષ્યમાં જેની જરૂર હોય તેવી વસ્તુઓનો ખર્ચ આવરી લેવા માટે કોર્ટ વચગાળાની ચૂકવણીનો આદેશ કરી શકે. તમને પરિણામ જણાવતો પત્ર મળે તેના થોડા જ સમયમાં અમે તમને અને તમારા પ્રતિનિધિને એક બેઠક માટે આમંત્રણ આપીશું. આ મુલાકાત, સંજોગો ઉપર આધાર રાખતાં, રૂબરૂ અથવા ઑનલાઇન હોઈ શકે. આ બેઠકનો ઉદ્દેશ અમે તમારા બાળકની હાલની સ્થિતિ અને તેની એવી કોઈ જરૂરિયાતો છે કે કેમ જે હાલમાં પૂરી નથી થઈ રહી, તે વધુ સારી રીતે સમજી શકીએ તે માટેનો, તથા અમને વચગાળાની ચૂકવણીઓ કરવામાં મદદ કરી શકે તેવી વધુ માહિતી મેળવવાનો હોય છે. 
અમે ભલામણ કરીએ છીએ કે આ બેઠકમાં તમારી સાથે જે વકીલ આવે તેઓ એ જ વકીલ હોય જે તમારા અને તમારા બાળકનું પ્રતિનિધિત્વ કરતાં હોય, કારણ કે તેઓ તમને આ ચર્ચાઓ વખતે માર્ગદર્શન આપવામાં સમર્થ હશે. જો તમે હજી સુધી સોલિસિટરની નિમણૂક ન કરી હોય, તો તમે પોતાના પ્રતિનિધિત્વ માટે કોઈને નિયુક્ત કરો ત્યાં સુધી અમે બેઠકને પાછી ઠેલી શકીએ છીએ.

સંપર્ક વિગતો
તમે અમારી Early Notification Team (પ્રારંભિક સૂચના ટીમ) અને Family Liaison and Mediation Team (પરિવાર સાથે સમાયોજન અને મધ્યસ્થી માટેની ટીમ) નો સંપર્ક 0



હું સલાહ અને ટેકા માટે ક્યાં જઈ શકું?
[bookmark: _Hlk209705031]એવી ઘણીબધી સંસ્થાઓ છે જે પ્રભાવિત પરિવારોને માર્ગદર્શન તથા ટેકો ઉપલબ્ધ કરાવે છે. વધુ માહિતી માટે કૃપા કરીને અમારી વેબસાઇટ દર્દીઓ, પરિવારો અથવા કાળજી રાખનારાઓ માટે ટેકો - NHS રેઝોલ્યુશનની મુલાકાત લો (Support for patients, families or carers - NHS Resolution)

